*****

ΚΑΝΟΝΙΣΜΟΣ (ΕΟΚ) αριθ. 1662/84 ΤΗΣ ΕΠΙΤΡΟΠΗΣ

της 13ης Ιουνίου 1984

για τον καθορισμό, για την περίοδο εμπορίας 1984/85, της ελάχιστης τιμής που καταβάλλεται στους παραγωγούς για τα κεράσια και του ποσού της ενίσχυσης στην παραγωγή για κεράσια διατηρημένα σε σιρόπι

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ελλάδας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 988/84 (2), και ιδίως τα άρθρα 3β και 3γ,

Εκτιμώντας:

ότι, σύμφωνα με το άρθρο 3β παράγραφος 1 του κανονισμού (ΕΟΚ) αριθ. 516/77, η ελάχιστη τιμή που καταβάλλεται στους παραγωγούς υπολογίζεται από τα κράτη μέλη, εκτός της Ελλάδας, βάσει:

α) της ελάχιστης τιμής που ίσχυε κατά την προηγούμενη περίοδο εμπορίας·

β) των διακυμάνσεων των βασικών τιμών στον τομέα των οπωροκηπευτικών·

γ) της ανάγκης να εξασφαλιστεί η κανονική εμπορία νωπών προϊόντων για τις διάφορες χρησιμοποιήσεις·

ότι το άρθρο 3γ του ανωτέρω κανονισμού ορίζει τα κριτήρια για τον καθορισμό του ποσού της ενίσχυσης στην παραγωγή· ότι η τιμή των προϊόντων τρίτων χωρών δεν είναι αντιπροσωπευτική λόγω του όγκου των εισαγωγών· ότι το ποσό της βοήθειας πρέπει να υπολογίζεται με αναφορά σε τιμή που βασίζεται στην τιμή της κοινοτικής αγοράς·

ότι, όσον αφορά την Ελλάδα, σύμφωνα με το άρθρο 103 της πράξης ποσχώρησης και μέχρι την πρώτη αλλαγή προς την ευθυγράμμιση των τιμών, η ελάχιστη τιμή που πρέπει να καταβάλλεται στους έλληνες παραγωγούς πρέπει να καθορίζεται με βάση τις τιμές που καταβάλλονται στην Ελλάδα στους παραγωγούς κατά τη διάρκεια της περιόδου αναφοράς που ορίζεται στο άρθρο 1 του κανονισμού (ΕΟΚ) αριθ. 41/81 του Συμβουλίου (3)· ότι η τιμή αυτή πρέπει να ευθυγραμμίζεται με το επίπεδο των κοινών τιμών με βάση το άρθρο 59 της πράξης προσχώρησης·

ότι, όσον αφορά την Ελλάδα, το άρθρο 103 της πράξης προσχώρησης και ο κανονισμός (ΕΟΚ) αριθ. 900/84 του Συμβουλίου (4) ορίζει τα κριτήρια για τον καθορισμό του ποσού της ενίσχυσης στην παραγωγή·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1984/85,

α) οι ελάχιστες τιμές που αναφέρονται στο άρθρο 3β του κανονισμού (ΕΟΚ) αριθ. 516/77 και οι οποίες πρέπει να καταβάλλονται στους παραγωγούς, και

β) η ενίσχυση στην παραγωγή που αναφέρεται στο άρθρο 3γ του ίδιου κανονισμού,

καθορίζονται, αντίστοιχα, για τα κεράσια και τα κεράσια διατηρημένα σε σιρόπι, στο παράρτημα.

Άρθρο 2

1. Η ενίσχυση που προβλέπεται για την Ελλάδα εφαρμόζεται σε όλα τα μεταποιημένα προϊόντα που λαμβάνονται από προϊόντα που καλλιεργούνται στην Ελλάδα.

2. Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος παράσχει στο κράτος μέλος που καταβάλλει την ενίσχυση στην παραγωγή την απόδειξη ότι έχει πληρωθεί η ελάχιστη τιμή που καταβάλλεται στον παραγωγό.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Ιουνίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 103 της 16. 4. 1984, σ. 11.

(3) ΕΕ αριθ. L 3 της 1. 1. 1981, σ. 12.

(4) ΕΕ αριθ. L 103 της 16. 4. 1984, σ. 21.

ΠΑΡΑΡΤΗΜΑ

Ελάχιστη τιμή που καταβάλλεται στους παραγωγούς

(ECU/100 kg καθαρού βάρους, στον παραγωγό)

1.2.3 // // // // Προϊόν

// Ελλάδα // Άλλα κράτη μέλη // // // // Πετροκέρασα και άλλα γλυκά κεράσια που προορίζονται για την παρασκευή κερασιών διατηρημένων σε σιρόπι // 58,341 // 58,341 // Βύσσινα που προορίζονται για την παρασκευή βύσσινων διατηρημένων σε σιρόπι // 58,341 // 58,341 // // //

Ενίσχυση στην παραγωγή

(ECU/100 kg καθαρού βάρους)

1.2.3 // // // // Προϊόν

// Ελλάδα // Άλλα κράτη μέλη // // // // Πετροκέρασα και άλλα γλυκά κεράσια σε σιρόπι: // // // α) χωρίς πυρήνα // 11,70 // 12,78 // β) λοιπά // 13,00 // 14,20 // Βύσσινα διατηρημένα σε σιρόπι: // // // α) χωρίς πυρήνα // 10,79 // 11,79 // β) λοιπά // 13,00 // 14,20 // // //